27.3.2023
SK
Úradný vestník Európskej únie
C 112/31
Rozsudok Všeobecného súdu z 8. februára 2023 – Carpatair/Komisia (Vec T-522/20) (1) („Štátna pomoc – Odvetvie letectva – Opatrenia zavedené Rumunskom v prospech letiska Timișoara – Opatrenia, ktoré vykonalo letisko Timișoara v prospech spoločnosti Wizz Air a leteckých spoločností využívajúcich toto letisko – Rozhodnutie, ktorým sa sčasti konštatuje neexistencia štátnej pomoci v prospech letiska Timișoara a leteckých spoločností využívajúcich toto letisko – Letiskové poplatky – Žaloba o neplatnosť – Regulačný akt – Osobná dotknutosť – Podstatný zásah do konkurenčného postavenia – Priama dotknutosť – Záujem na konaní – Prípustnosť – Článok 107 ods.
1 ZFEÚ – Selektívna povaha – Výhoda – Kritérium súkromného subjektu“) (2023/C 112/39) Jazyk konania: angličtina Účastníci konania Žalobkyňa: Carpatair SA (Timişoara, Rumunsko) (v zastúpení: J. Rivas Andrés a A. Manzaneque Valverde, advokáti)
Žalovaná: Európska komisia (v zastúpení: F.
Tomat a C.
Georgieva, splnomocnení zástupcovia)
Vedľajší účastníci, ktorí v konaní podporujú žalovanú: Wizz Air Hungary Légiközlekedési Zrt.
(Wizz Air Hungary Zrt.)
(Budapešť, Maďarsko) (v zastúpení: E. Vahida, S. Rating a I.-G. Metaxas-Maranghidis, advokáti), Societăţii Naţionale „Aeroportul Internaţional Timişoara – Traian Vuia“ SA (AITTV) (Ghiroda, Rumunsko) (v zastúpení: V.
Power a R. Hourihan, solicitors)
Predmet veci Žalobkyňa sa svojou žalobou podľa článku 263 ZFEÚ domáha zrušenia rozhodnutia Komisie (EÚ) 2021/1428 z 24. februára 2020 o štátnej pomoci SA.
31662 – C/2011 (ex NN/2011), ktorú poskytlo Rumunsko medzinárodnému letisku Timișoara – Wizz Air (Ú. v.
EÚ L 308, 2021, s. 1), pričom tvrdí, že určité opatrenia nepredstavujú štátnu pomoc v zmysle článku 107 ods.
1 ZFEÚ.
Výrok rozsudku 1.
Článok 2 rozhodnutia Komisie (EÚ) 2021/1428 z 24. februára 2020 o štátnej pomoci SA.
31662 – C/2011 (ex NN/2011), ktorú poskytlo Rumunsko medzinárodnému letisku Timișoara – Wizz Air, sa zrušuje v rozsahu, v akom sa ním konštatuje, že letiskové poplatky uvedené v publikácii obsahujúcej letecké informácie na rok 2010 a dohody, ktoré uzavreli Societăţii Naţionale „Aeroportul Internaţional Timişoara – Traian Vuia“ SA (AITTV) a Wizz Air Hungary Légiközlekedési Zrt.
(Wizz Air Hungary Zrt.) v roku 2008 (vrátane pozmeňujúcich dohôd z roku 2010) nepredstavujú štátnu pomoc.
2.
Európska komisia znáša svoje vlastné trovy konania a je povinná nahradiť trovy konania vynaložené spoločnosťou Carpatair SA.
3.
Wizz Air Hungary a AITTV znášajú svoje vlastné trovy konania.
(1)
Ú. v.
EÚ C 378, 9.11.2020.